Gaten fikk navn i 1896 etter Terningbekken eller Skarpsnobekken, som renner ut i Frognerkilen i nærheten. Navnet Terningbekken ble også i sin tid brukt om en husmannsplass under Frogner hovedgård på oversiden av Drammensveien. Videre har navnet Terningebækken blitt brukt om et hus som ble tegnet av Christian H. Grosch og oppført ved Drammensveien 82 i 1830-årene. Dette er senere flyttet og gjenoppført som direktørbolig for Norsk Folkemuseum.